text: Nú verður innilokað og bygt í tveimum hæddum við fleiri nýggjum stovum og nútímans køki. Løgtingið hevur játtað 94 milliónir til verkætlanina, sum eftir ætlan skal vera liðug um góð tvey ár
text: #000002
text: Í gjár, mikudagin 7. juni var hátíðarhald á Miðnámi á Kambsdali, í sambandi við, at Djóni Nolsøe Joensen, landsstýrismaður í Barna- og útbúgvingarmálum, setti hakan í og soleiðis formliga byrjaði útbyggingina av Miðnámi á Kambsdali.Talan er um triðja byggistig, ið fer at hava nógv nýggj høli til undirvísing, umframt til mat.
text: #000003
text: - Handilsskúlin, sum var liðugur í 1990, og Studentaskúlin, sum var liðugur í 1993 vóru frá byrjan samanbygdir. Teir vóru í 2015 lagdir saman í nýggja stovnin Miðnám á Kambsdali, og í tí sambandi vóru nýggj lærarahøli, umsitingarhøli og bókasavn bygd uppí skúlan. Verandi bygningur er í einum fýrakanti við einum opnum garði í miðjuni – og tað er hesin, sum nú verður innilokaður.Hetta skrivar heimasíða skúlans, ið víðari greiðir soleiðis frá, hvussu hetta verður gjørt.
text: #000004
text: - Her verður bygt í tveimum hæddum, soleiðis at ovara hæddin fer at hava nýggjar starvsstovur til alisfrøði, evnafrøði, lívfrøði og lívtøknifrøði. Niðara hæddin verður eitt stórt felagsrúm, sum knýtir saman bókasavnið, kantinuna og skúlahøllina og víðkar um møguleikarnar við øllum hesum trimum funksjónum umframt at vera eitt stórt felagsrúm, har høvi verður hjá næmingum at gera eitt nú bólkaarbeiði.
text: #000005
text: Útbyggingin fevnir, umframt nevndu høli, eisini um nýggjan køk. Verandi køkur er frá 1990 og varð bygdur til umleið 180 næmingar. Næmingatalið er í dag um 500 – og eisini starvsfólkatalið er økt tilsvarandi.
text: #000006
text: Tað eru Zeta arkitektar, sum hava teknað, og Spenn og SMJ hava projekterað. Búsetur stendur fyri byggiarbeiðinum, sum nú fer í gongd. Løgtingið hevur játtað 94 mió til verkætlanina, sum eftir ætlan skal vera liðug um góð tvey ár. Talan er um 1476 nýggjar fermetrar pluss nakað av umbygging, so verkætlanin fevnir íalt um 2167 fermetrar.
text: #000007
text: Heimleys rikin út úr Sjúkrakassanum
text: #000013